TOP ลุ้นผลงาน 2H/61 โดดเด่นตามค่าการกลั่นฟื้นตัวแนะ”ซื้อ”เป้า 110 บ.
TOP ลุ้นผลงาน 2H/61 โดดเด่นตามค่าการกลั่นฟื้นตัวแนะ"ซื้อ"เป้า 110 บ.
21 ก.ย. 2561

บล.ไอร่า ระบุในบทวิเคราะห์วันนี้(21ก.ย.)ว่า บริษัท ไทยออยล์ จำกัด (มหาชน) หรือ TOP คาดผลการดำเนินงานของ ในช่วงไตรมาส3/61ยังคงได้รับผลดีจากค่าการกลั่นที่ฟื้นตัวขึ้นในช่วงเดือน ก.ย. และคาดในช่วงไตรมาส4/61ค่าการกลั่นจะยังคงฟื้นตัวต่อเนื่อง จากการเข้าสู่ช่วงฤดูหนาวและท่องเที่ยวในช่วงปลายปี โดยค่าการกลั่นช่วงไตรมาส3/61 อยู่ที่ 6.1 USD/bbl ใกล้เคียงกับช่วง 2Q/61 และคาดจะมีกำไร/ขาดทุนจากสต็อกน้ำมันเพียงเล็กน้อย จากราคาน้ำมันดิบดูไบที่ทรงตัวอยู่ที่ 77 USD/bbl
TOP ยังคงเดินหน้าโครงการขยายกำลังการผลิตและปรับปรุงประสิทธิภาพโรงกลั่น (CFP) คาดจะช่วยให้มีกำลังการผลิตสูงขึ้นเป็น 400,000 บาร์เรลต่อวัน รองรับการใช้น้ำมันสำเร็จรูปในประเทศและการส่งออกไปยังประเทศเพื่อนบ้าน นอกจากนี้ยังสามารถกลั่นน้ำมันดิบที่หนักขึ้น (heavier crude oil) ซึ่งจะช่วยให้มีค่าการกลั่นสูงขึ้น นอกจากนี้ TOP ยังสามารถรับรู้กำไรจากธุรกิจไฟฟ้าซึ่งมีความสม่ำเสมอประมาณ 2,100 ล้านบาทต่อปี
ปัจจุบันซื้อขายอยู่ที่ 2018 P/E เพียง 10.5 เท่า ขณะที่คาดเงินปันผลปี’61 ที่ 5.00 บาทต่อหุ้น คิดเป็นอัตราผลตอบแทนจากเงินปันผล 5.6% ต่อปี (ในช่วง 1H/61 จ่ายไปแล้ว 1.50 บาทต่อหุ้น)ยังคงคำแนะนำ “ซื้อ” ราคาเป้าหมายปี ’61 เท่ากับ 110.00 บาท